Diari Oficial de la Generalitat Valenciana


Sumari del DOGV 2505, del 11-05-1995 (1995/834640)

ORDRE de 4 de maig de 1995, de la Conselleria de Cultura, per la qual es determinen els criteris pels quals s'obtindrà la condició d'esportista d'elit de la Comunitat Valenciana.
----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/05/04/(1)/dof/vci/html**

### Dades del document

Número de DOGV
:   2505

Data del DOGV
:   11-05-1995

Secció del DOGV
:   DISPOSICIONS GENERALS

Número del document
:   1995/834640


Data del document
:   04-05-1995

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 4 de maig de 1995, de la Conselleria de Cultura, per la qual es determinen els criteris pels quals s'obtindrà la condició d'esportista d'elit de la Comunitat Valenciana.  
D'acord amb l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana.  
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, en l'article tercer, apartat C, estableix entre les seues línies d'actuació «el suport als esportistes d'elit durant la seua carrera esportiva, per mitjà d'ajudes materials i tècniques, i en acabar-la, a través de fórmules que faciliten la seua integració laboral, en consideració dels mèrits obtinguts, les exigències en la seua preparació i el fet de representar un model per a la joventut».  
Així mateix, en l'article 15 estableix que la Generalitat Valenciana donarà suport i tutelarà l'esport d'elit, especialment el no professional, i en l'article 16 determina que, per a l'accés als beneficis que estableix la Generalitat Valenciana, els esportistes d'elit hauran de figurar en la relació que elaborarà la Direcció General de l'Esport, en col·laboració amb les federacions esportives.  
Aquesta ordre té per objecte establir els criteris que permeten l'accés a la condició d'esportista d'elit i, en conseqüència, als beneficis que establesca la Generalitat Valenciana per a aquests esportistes.  
En virtut d'això, i d'acord amb l'article 35 de la Llei 5/1983, de 30 de desembre, de Govern Valencià, i els articles 15, 16 i 17 de la Llei 4/1993, de l'Esport de la Comunitat Valenciana,  
ORDENE:  
Primer  
Determinar els criteris pels quals s'obtindrà la condició d'esportista d'elit i establir el procediment per a la inclusió en la relació d'esportistes d'elit, en col·laboració amb les federacions esportives de la Comunitat Valenciana, segons les bases que figuren als annexos d'aquesta ordre.  
Segon  
Els esportistes que, pels resultats obtinguts, obtinguen la condició d'esportista d'elit podran accedir, entre altres, als beneficis següents:  
- Participació en convocatòries de beques específiques per a esportistes d'elit en l'àmbit de la Comunitat Valenciana.  
- Reserva d'un contingent addicional de places per a l'accés a l'Institut Valencià d'Educació Física, en els termes que establesca la Conselleria d'Educació i Ciència.  
- Els establerts en el Decret 186/1994, de 13 de setembre, del Govern Valencià, pel qual es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, desplegat en l'Ordre de 7 de febrer de 1995, de la Conselleria d'Educació i Ciència.   
DISPOSICIONS FINALS  
Primera  
Es delega en el director general de l'Esport perquè resolga la inclusió en la relació d'esportistes d'elit, i se'l faculta perquè dicte les resolucions necessàries per a l'aplicació i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar un recurs contenciós administratiu en el termini de dos mesos, a comptar de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Cultura. Tot això, d'acord amb els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de maig de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per les quals es regulen els criteris pels quals s'obtindrà la condició d'esportista d'elit  
Primera. Classificació dels esportistes en funció de la modalitat i/o prova esportiva  
- Grup 1: esportistes que participen en modalitats i/o proves olímpiques.  
- Grup 2: esportistes que participen en modalitats i/o proves no olímpiques, definides i organitzades per les federacions internacionals en què estiguen integrades les federacions espanyoles i les seues corresponents federacions autonòmiques indicades a continuació i classificades en diferents subgrups segons la seua afiliació internacional.  
Dins d'aquest grup s'estableixen els subgrups següents (classificació d'acord amb la seua afiliació internacional o reconeixement pel CIO):  
Subgrup I:  
Karate Taekwondo  
Automobilisme Escacs  
Subgrup II:  
Bitles Motociclisme   
Esports aeris Activitats subaquàtiques  
Golf Patinatge  
Esquaix Rugbi  
Subgrup III:  
Muntanyisme Espeleologia  
Tir al vol Caça  
Motonàutica Esquí nàutic  
Polo Salvament i socorrisme  
Petanca Billar  
Triatló  
Subgrup IV:  
Pesca  
Pilota  
Amb caràcter general, la Federació de Pilota Valenciana de la Comunitat Valenciana estarà inclosa en el grup 2, subgrup 1.  
- Grup 3: esportistes que participen en modalitats i/o proves esportives de la categoria immediata inferior a la sènior o absoluta.  
- Grup 4: esportistes que participen en modalitats i/o proves esportives de categories inferiors. Els esportistes inclosos en aquest grup tindran la condició d'esportistes d'elit-promoció i podran accedir, exclusivament, als beneficis establerts en el Decret 186/1994, del Govern Valencià, pel qual es regula l'admissió de l'alumnat en els centres docents no universitaris de la Comunitat Valenciana sostinguts amb fons públics.  
Segona  
Criteris per què es regula l'accés als nivells establerts entre els esportistes d'elit:  
A) En modalitats o proves esportives individuals:  
A.1) Resultats obtinguts en olimpíada o campionat del món fins al rang que es determine en l'annex II.  
A.2) Resultats obtinguts en campionat d'Europa fins al rang que es determine en l'annex II.  
A.3) Lloc en el rànquing mundial absolut fins al rang que es determine en l'annex II.  
A.4) Resultats obtinguts en campionat d'Espanya fins al rang que es determine en l'annex II.  
B) En modalitats o proves esportives d'equip, de combat o per eliminatòries d'enfrontament directe:  
B.1) Resultats obtinguts en olimpíada o campionat del món fins al rang que es determine en l'annex II.  
B.2) Resultats obtinguts en campionat d'Europa fins al rang que es determine en l'annex II.  
B.3) Resultats obtinguts en campionat d'Espanya fins al rang que es determine en l'annex II.  
Per a la consideració com a esportista d'elit en aquestes modalitats, caldrà haver format part de l'alineació de la selecció nacional o equip titular en un percentatge mínim del 50% del nombre d'encontres disputats o haver estat alineat en l'últim encontre del campionat.  
Tercera  
Els esportistes amb minusvalideses físiques, psíquiques o sensorials, que complesquen els requisits previstos en l'annex II, tindran la consideració d'esportistes d'elit.  
Quarta  
La sol·licitud de la condició d'esportista d'elit es realitzarà mitjançant instància segons el model de l'annex III d'aquesta ordre, a través de la federació autonòmica corresponent i amb l'informe favorable d'aquesta.  
Excepcionalment, les federacions autonòmiques podran proposar, mitjançant informe raonat, la inclusió en la llista d'esportistes d'elit, d'esportistes que participen en proves, modalitats o competicions de rellevància internacional no previstes en l'annex II d'aquesta ordre, i també la d'aquells esportistes que per raons objectives de caràcter tècnico-esportiu no complesquen els requisits previstos en aquest annex.  
Cinquena  
El director general de l'Esport resoldrà sobre la inclusió en la relació d'esportistes d'elit per delegació de la consellera.  
Transcorreguts tres mesos des de la sol·licitud sense que s'hi haja emés resolució expressa, s'entendrà desestimada.  
Sisena  
La condició d'esportista d'elit es perd per alguna de les causes següents:  
a) Per haver sigut sancionat en ferm per alguna de les infraccions previstes en l'article 14 o segons s'estableix en la disposició transitòria cinquena o en la disposició final primera del Reial Decret 1591/92, sobre disciplina esportiva.  
b) Per haver sigut sancionat en ferm per alguna de les infraccions previstes en l'article setanta de la Llei 4/1993, de l'Esport de la Comunitat Valenciana.


Còpia Permalink ELI